[] บริษัท เอเพ็กซ์ ดีเวลลอปเม้นท์ จำกัด (มหาชน)

Apex Development Public Co., Ltd.

[]

9.2 คณะกรรมการบริษัท

คณะกรรมการบริษัท ซึ่งมีคุณสมบัติตามมาตรา 68 แห่งพระราชบัญญัติบริษัทมหาชน จำกัด พ.ศ.
2535 และตามประกาศสำนักคณะกรรมการกำกับหลักทรัพย์และตลาดหลักทรัพย์ ที่เกี่ยวข้อง
มีจำนวนทั้งสิ้น 9 ท่าน ประกอบด้วย

1. นายพงษ์พันธ์ สัมภวคุปต์ ประธานกรรมการ

2. นายพวงจันทร์ สัมภวคุปต์ กรรมการ

3. นายโรเบิร์ต เจมส์ โอลด์นอล กรรมการ

4. นายอภินันท์ ณ ระนอง กรรมการ

5. นายวิกิจ หอรุ่งเรือง กรรมการ

6. นางสาวเพ็ญพรรณี หอรุ่งเรือง กรรมการ

7. นายยุทธนา สันติกุล กรรมการ

8. นายผดุงพันธ์ จันทโร กรรมการ

9. นางสาวอนงค์ ศรีสวัสดิ์อำไพ กรรมการ

โดยมีกรรมการผู้มีอำนาจลงนามแทนบริษัท คือ นายพงษ์พันธ์ สัมภวคุปต์ นางพวงจันทร์ สัมภวคุปต์
นายโรเบิร์ต เจมส์ โอลด์นอล นางสาวอนงค์ ศรีสวัสดิ์อำไพ
สองในสี่คนนี้ลงลายมือชื่อร่วมกันพร้อมประทับตราสำคัญของบริษัท

  9.3 การกำกับดูแลกิจการ

บริษัทได้ปฏิบัติตามหลักการกำกับดูแลกิจการที่ดีในเรื่องต่างๆ ตลอดปี 2550 สรุปได้ดังนี้

บริษัทได้ให้ความสำคัญและเคารพสิทธิของผู้ถือหุ้นโดยปฏิบัติตามนโยบายกำกับดูแลกิจการของบริษัท
และตามที่กฎหมายกำหนด โดยในปี 2550 บริษัทจัดประชุมวิสามัญผู้ถือหุ้น 1 ครั้งในวันที่ 31
กรกฎาคม 2550 และจัดประชุมสามัญผู้ถือหุ้นวันที่ 29 ตุลาคม 2550 ภายใน 4
เดือนนับแต่วันสิ้นสุดของรอบปีบัญชีของบริษัท วันที่ 30 มิถุนายน 2550 ณ โรงแรมแอมบาสเดอร์
ถนนสุขุมวิท ซอย 11 แขวงคลองเตยเหนือ เขตวัฒนา กรุงเทพมหานคร
โดยคำนึงถึงความสะดวกในการเดินทางของผู้ถือหุ้น
โดยจัดทำเป็นหนังสือเชิญประชุมที่มีสารสนเทศสำคัญอย่างครบถ้วน
พร้อมด้วยความเห็นประกอบวาระการประชุมของคณะกรรมการบริษัท มอบให้ บริษัท
ศูนย์รับฝากหลักทรัพย์ (ประเทศไทย) จำกัด ซึ่งเป็นนายทะเบียนหุ้นของบริษัท
เป็นผู้จัดส่งให้แก่ผู้ถือหุ้นล่วงหน้าก่อนวันประชุม 12 วัน
เพื่อให้ผู้ถือหุ้นได้มีเวลาศึกษาวาระการประชุมอย่างเพียงพอ ทั้งนี้ในวันประชุม
บริษัทได้เปิดให้ผู้ถือหุ้นได้ลงทะเบียนเพื่อเข้าร่วมประชุมก่อนล่วงหน้ากว่าหนึ่งชั่วโมงก่อนกำหนดประชุม
กรณีผู้มาสายก็ได้รับสิทธิเข้าประชุม รวมถึงผู้ถือหุ้นที่เข้าประชุมด้วยตนเองไม่ได้
ก็สามารถมอบฉันทะให้ผู้อื่นมาประชุมและออกเสียงลงมติแทน ได้เช่นกัน ในการประชุม
คณะกรรมการได้เปิดโอกาส ให้ผู้ถือหุ้นมีโอกาสแสดงความคิดเห็น
พร้อมตอบคำถามที่ประชุมอย่างครบถ้วน

เมื่อวันที่ 24 ตุลาคม 2550 นายพงษ์พันธ์ สัมภวคุปต์ ประธานกรรมการบริษัท
ได้แจ้งเปลี่ยนแปลงการถือครองหุ้นบริษัท จากร้อยละ 23.54 เป็นร้อยละ 23.78
ของจำนวนหุ้นที่จำหน่ายได้แล้วทั้งหมดต่อสำนักงานคณะกรรมการกำกับหลักทรัพย์และตลาดหลักทรัพย์
ภายหลังการรับซื้อหุ้นบริษัทเพิ่มเติมตามคำเสนอซื้อหลักทรัพย์ (Tender Offer)

ในปี 2550
บริษัทได้ทำการเผยแพร่ข้อมูลตามกำหนดระยะเวลาและตามเหตุการณ์โดยตลอดอย่างต่อเนื่องในรูปของข่าว
ข้อมูลงบการเงิน โดยเฉพาะฐานะการเงินและผลการดำเนินงานของบริษัท
ตลอดจนรายการข้อมูลประจำปี รายงานประจำปี และ รายงานการกระจายการถือหุ้น
ผ่านทางระบบ SET Community Portal ของตลาดหลักทรัพย์แห่งประเทศไทย

คณะกรรมการบริษัทได้พิจารณาอนุมัติงบดุลและงบกำไรขาดทุนของบริษัททั้งสิ้นรอบปีบัญชีและระหว่างกาล
ปี 2550 ซึ่งแสดงถึงความรับผิดชอบต่อรายงานทางการเงินของบริษัทว่าข้อมูลที่แสดงมีความถูกต้อง

บริษัทได้มีการเปิดเผยการจ่ายค่าตอบแทนกรรมการบริษัทประจำปี 2550
ในรูปของเบี้ยประชุมครั้งละ 10,000 บาทต่อคน ในวงเงินทั้งปีไม่เกิน 720,000 บาท

คณะกรรมการบริษัท
ได้ทำหน้าที่พิจารณาและให้ความเห็นชอบในเรื่องที่สำคัญเกี่ยวกับการดำเนินงานของบริษัทตลอดปี
2550 ทั้งแผนธุรกิจ กลยุทธ์ เป้าหมายทางการเงิน แผนงานและงบประมาณ
รวมทั้งกำกับควบคุมดูแลให้ฝ่ายบริหารดำเนินงานตามนโยบายและแผนที่กำหนดไว้